Държавен вестник, бр. 113, 2025 г., стр. 17

БРОЙ  113	
Д Ъ Р Ж А В Е Н  В Е С Т Н И К 	
СТР.  17   
овърдрафти), репосделки, финансови деривати 
и други пасиви;
3. прекласификациите на активите и паси­
вите в структура по инструменти, матуритет, 
валута, географска област и институционален 
сектор на контрагента.“
§ 10. В чл. 20 след думите „изплатени 
дивиденти“ се поставя запетая и се добавя 
„начислен и изплатен доход, разпределени за 
всеки клас дялове“.
§ 11. Създава се чл. 20а:
„Чл. 20а. Лицата по чл. 4, т. 2, 3 и 12 отчитат 
годишно чрез статистическа форма пред БНБ 
размера на таксите, платени от акционерите 
през периода без таксите, платени директно 
от акционерите на трети лица, различни от 
инвестиционния фонд. Годишната статисти­
ческа информация се предоставя до края на 
работния ден на 15 април всяка календарна 
година.“
§ 12. Създава се чл. 20б:
„Чл. 20б. Лицата по чл. 4, т. 2, 3, 4, 5, 6 и 
12 уведомяват БНБ за учредяването си в срок 
от една седмица от датата, на която са започ­
нали дейността си, и следва да предоставят 
основна информация за класификацията си.“
§ 13. В глава втора се създава раздел IV с 
членове 21а – 21ж:
„Раздел ІV
Статистика за подробните аналитични данни 
за кредитите и кредитния риск и за участни­
ците в кредитния процес
Чл. 21а. (1) Българската народна банка 
поддържа регистър с данни за лицата, ин­
ституциите и филиалите (РеЛИФ), който 
представлява споделен в рамките на БНБ 
набор от референтни данни за правни и дру­
ги статистически институционални единици, 
чието събиране подпомага работните процеси 
в БНБ, Евросистемата и изпълнението на 
задачите на Европейската система на цен­
тралните банки (ЕСЦБ) и Единния надзорен 
механизъм (ЕНМ). 
(2) РеЛИФ съдейства за интегрирането 
на различни набори от данни, по-специално 
чрез обозначаването с общи уникални иден­
тификатори. 
(3) Заедно с данните от други бази данни, 
като Централизираната база данни за ценни 
книжа, базата данни за статистика на държани 
ценни книжа и набора от подробни анали­
тични данни за кредитите и кредитния риск, 
данните от РеЛИФ са в основата на анализите 
и проучванията, които подпомагат вземането 
на решения в областта на паричната полити­
ка, ранното откриване на системни рискове 
и провеждането на макропруденциални по­
литики и микропруденциален надзор. 
(4) Данните от РеЛИФ се използват и 
за изготвянето на официалните списъци на 
парично-финансовите институции, инвести­
ционните фондове, финансовите предприятия 
за секюритизация, институциите от значение 
за статистиката на плащанията, пенсионните 
дружества и застрахователните (осигурител­
ните) дружества и институциите по чл. 3а 
от ЗКИ.
(5) Българската народна банка наблюдава 
и осигурява качеството на информацията, 
предоставяна на ЕЦБ, в съответствие с Об­
ществения ангажимент на ЕСЦБ по отношение 
на европейската статистика и Рамката на ЕЦБ 
за качество на статистиката и процедурите за 
осигуряване на качество. 
(6) Българската народна банка може да 
използва всички налични източници на 
информация, които по нейна преценка са 
подходящи, при положение че информация­
та може да бъде използвана за постигането 
на целта по ал. 5 в границите, определени 
от Регламент (ЕО) № 2533/98 на Съвета от 
23 ноември 1998 г. относно събирането на 
статистическа информация от Европейската 
централна банка, и ако е приложимо, при 
запазване на поверителността в съответствие 
с чл. 8 от същия регламент.
(7) Личните данни в РеЛИФ следва да се 
обработват в съответствие с Регламент (ЕО) 
№ 45/2001 на Европейския парламент и на 
Съвета от 18 декември 2000 г. относно защи­
тата на лицата по отношение на обработката 
на лични данни от институции и органи на 
Общността и за свободното движение на 
такива данни и Регламент (ЕС) 2016/679 
на Европейския парламент и на Съвета от 
27 април 2016 г. относно защитата на физи­
ческите лица във връзка с обработването на 
лични данни и относно свободното движение 
на такива данни и за отмяна на Директива 
95/46/EО (Общ регламент относно защитата 
на данните).
(8) При осъществяване на достъпа и об­
работването на лични данни БНБ прилага 
подходящи технически и организационни 
мерки за защита на личните данни съгласно 
изискванията на Закона за защита на личните 
данни и Регламент (ЕС) 2016/679.
(9) Българската народна банка събира и 
актуализира данни за местните лица в РеЛИФ 
чрез достъп до платформата за междурегис­
тров обмен на данни REGIX, когато това 
е необходимо за изпълнение на публични 
функции по закон.
(10) Българската народна банка обозначава 
с уникални код по РеЛИФ и код по RIAD 
всеки резидентен субект при първата му ре­
гистрация в РеЛИФ.
(11) Референтните данни за субектите се 
вписват и обработват в РеЛИФ съгласно ука­
зание на подуправителя на БНБ, ръководещ 
управление „Банково“.
Чл. 21б. Лицата по чл. 2а предоставят ин­
формация за участниците в кредитния процес,